ROMANIA
JUDETUL VRANCEA
COMUNA POPESTI
CONSILIUL LOCAL
PROCES-VERBAL
Incheiat astazi   29.11.2018
cu ocazia desfasurarii sedintei ordinare  a Consiliului Local al comunei Popesti , judetul Vrancea convocat potrivit dispozitiei primarului comunei Popesti, judetul Vrancea nr.  124/22.11.2018   avand urmatoarea ordine de zi :
1 Proiect de hotarare privind  stabilirea impozitelor şi taxelor locale, precum şi a taxelor speciale, pentru anul 2019   la nivelul comunei Popesti , judetul Vrancea 
                           Initiator Primar Ciocanel Nicolae
2. Proiect de hotarare privind   aprobarea tabelului nominal reprezentand propunerea de atribuire in proprietate a unei  suprafete de teren in baza art. 36 din Legea 18/1991 a fondului funciar, republicata, cu modificările  si completările ulterioare 
 Initiator Primar Ciocanel Nicolae
3.Proiect de hotarare privind revocarea HCL nr. 34/18.10.2018 privind aprobarea contractului de asistenta juridică seria B 2130573 din 09.10.2018 încheiat cu Cabinetul de Avocatura Gabriel Grigoras în vederea reprezentării UAT comuna Popesti, judetul Vrancea la Înalta Curte de Casatie si Justitie în dosarul nr. 1252/44/2016 
                                Initiator Primar Ciocanel Nicolae
 4. Proiect de hotarare privind alegerea președintelui de ședință   
Initiator Primar Ciocanel Nicolae
 5. Diverse  
            La sedinta participa un numar de 13 consilieri locali ,  participa  dl. primar , dl.  viceprimar, dna secretar , dna  contabil  cheltuieli, dl. contabil venituri . De asemenea participa la sedinta dna Mărgărit Paula  în calitate de  reprezentant al  unui agent economic din com. Popesti, judetul Vrancea.
   Se prezinta proiectul ordinii de  zi .   
Se solicita introducerea pe ordinea de zi a unui nou proiect de hotarare  anume :
1. Proiect de hotărâre privind rectificarea bugetului local al comunei Popesti, judetul Vrancea pe trimestrul IV    2018
Initiator Primar Ciocanel Nicolae
Nu sunt comentarii . Se supune la vot proiectul ordinii de  zi cu modificarile intervenite si se aproba cu unanimitate de voturi .
          Se prezinta procesul-verbal al sedintei  din data de   18.10.2018 .   Nu sunt    comentarii .   Se supune la vot  procesul- verbal al sedintei anterioare si se aproba cu unanimitate de voturi.   
        Înainte de a se trece la discutarea ordinii de zi se dă cuvantul dnei Mărgărit Paula . 
Dna Margarit- majoritatea dintre dumneavoastră mă cunosc. Familia mea detine restaurantul de langa hanul Bachus. Am facut investitii mari cu eforturi pe măsură.  Dorim să ne extindem motiv pentru care am cumpărat  un teren în spate la Bachus.   Pentru a avea acces la  acest teren ,  avem nevoie  să închiriem o alee si terenul din spatele Bachus-ului. Nu mă interesează partea din față ci partea din spate a parcarii.  La data prezentei terenul din spate nu este folosit de catre Bachus . Zona din spate este o ghenă de gunoi acum .
Dl. Primar – depuneti o cerere la primarie si vom analiza .   Momentan terenul este închiriat , trebuie verificata exact perioada de valabilitate  a contractului.    Constructiile  sunt ale  SC Consumcoop Focsani , consfintite printr-o sentinta judecatoareasca iar terenul aferent constructiilor în suprafata de 6935 mp se afla în domeniul privat al comunei Popesti, judetul Vrancea . 
Dl Sarau – la data prezentei nu putem discuta despre  o eventuală închiriere a unei părti din terenul aferent hanului  Bachus dat fiind faptul că terenul este închiriat pana în 2019 . Eu cunosc faptul că acolo a existat o cale de acces între proprietatea dvs si Bachus care a dispărut . Pe unde vreti sa intrati pe proprietatea dumneavoastra , pe partea dreaptă sau stângă ?
Dna Paula Mărgărit- prin spatele WC-ului vrem  să  ni se asigure acces către proprietatea noastră. 
Dl Sarău – Între WC si gard exista doar 2 mp .  Unde va rămâne WC-ul?  
Dl Sterian – depuneti o cerere la primarie si vom veni la fata locului să analizăm . 
Dl Sarău –   propunerea mea este ca parcarea să se împartă-n două . În momentul în care ati montat cablul electric , pe alee a rămas un mare dezastru . 
Dna Paula Mărgărit – dacă s-a întamplat asta vom remedia.   O altă problemă la Bachus- gardul făcut este foarte urat , s-au  extins si cu gardul. Sunt multe probleme acolo.   Ca sa-ti poti lăsa masina la Bachus în parcare trebuie să plătesti 15 lei /ora .
Dna Bratosin- nu-i corect . Trebuie  tras la raspundere.
Dl primar – ramane sa depuneti cerere , vom veni în teren , vom analiza .
Se încheie discutiile   cu dna Mărgărit Paula.
Se trece la primul punct înscris pe ordinea de zi si anume:
1 Proiect de hotarare privind  stabilirea impozitelor şi taxelor locale, precum şi a taxelor speciale, pentru anul 2019   la nivelul comunei Popesti , judetul Vrancea 
                           Initiator Primar Ciocanel Nicolae
Se prezintă proiectul de hotărâre. 
 Dl primar – pentru anul 2019 se va aplica în mod obligatoriu rata inflatiei de 1,34%. 
Referitor la salubritate trebuie sa mărim taxa la 12 lei/luna  pentru o gospodărie  alcătuita din mai multe persoane si respectiv 6 lei/ lună  pentru o pentru o gospodărie cu o singură persoană deoarece nu reusim sa achităm facturile la operatorul de salubritate. A fost introdusă o taxa de mediu . Noi lunar platim taxa de depozitare gunoi menajer în vaoare de 3500 lei . Pe an ,   facturile către operatorul economic  se ridică la 130.000 lei , în aceasta suma fiind inclusă si taxa de mediu . Sunt multe case care sunt nelocuite . Chiar să încasam în procent de 100% , tot nu am putea acoperi facturile în totalitate. Nu avem altă solutie decat sa marim taxa . 
Dl Căldărescu Marcel – să vina masina  de salubritate la societati în altă zi .
Dl Bornac- sa lăsăm acelasi cuantum .
Dl primar – noi avem aceeasi taxa de multi ani timp în care comunele învecinate , Urechesti, Dumbrăveni au marit taxa de salubritate. Au crescut încasarile la salubritate dar tot nu reusim sa facem față facturilor catre operator. 
Dl Căldărescu Mirică – ar fi trebuit achizitionate tomberoane si date cetatenilor .
Dl Sarau- nu-i corect , se va implementa Vrancea Curata. Nu se justifica achizitia. Ideal ar fi fost înfiintarea unei societati în subordinea Consiliului Local care să desfăsoare activitati diverse . 
Dl Căldărescu Marcel – nu-s de acord cu mărirea taxei de salubritate .
Dl Căldărescu Mirică – el vine cu factură indiferent de încasari nu ?
Dna contabil cheltuieli – da , însa plata catre operator se face exclusiv din încasari . 
Dl Sarau –  ar fi trebuit sa auzim si parerea cetatenilor .
Dl Sterian – nu avem altă cale de rezolvare, noi suntem aici sa hotaram pentru cetatenii acestei comune. Impozitele și taxele locale se măresc nesemnificativ prin aplicarea ratei inflatiei . Trebuie adoptata aceasta hotarare astfel încat  aceste taxe si impozite sa se aplice începand cu 01.01.2019 . 
Dl Sarău- nu-i corect să muncesc pentru un operator economic de salubritate . Nu-s de acord cu mărirea taxei de salubritate dar sunt de acord cu proiectul de hotarare în ansamblu .
Nu mai sunt comentarii . Se supune la vot proiectul de hotărâre si se aprobă cu 10 voturi pentru si 3 voturi împotriva  date de   dl. Bornac Constantin , Căldărescu Mirică  si Căldărescu Marcel , toate voturile împotrivă fiind justificate de mărirea taxei de salubritate.  
Se trece la urmatorul punct înscris pe ordinea de zi și anume :
2. Proiect de hotarare privind   aprobarea tabelului nominal reprezentand propunerea de atribuire in proprietate a unei  suprafete de teren in baza art. 36 din Legea 18/1991 a fondului funciar, republicata, cu modificările  si completările ulterioare 
 Initiator Primar Ciocanel Nicolae
Se prezinta proiectul de hotarare .
Dl primar – Boyte Carol împreună cu fosta sotie au achizitionat o casa de locuit în comuna Popesti, judetul Vrancea iar terenul aferent locuintei a intrat în proprietatea statului . S-a măsurat terenul de către un specialist autorizat , terenul în suprafata de 1022 mp curti constructii fiind împrejmuit .  
Nu sunt comentarii . Se supune la vot proiectul de hotarare si se aproba cu unanimitate de voturi . 
Se trece la urmatorul punct înscris pe ordinea de zi si anume :
 3.Proiect de hotarare privind revocarea HCL nr. 34/18.10.2018 privind aprobarea contractului de asistenta juridică seria B 2130573 din 09.10.2018 încheiat cu Cabinetul de Avocatura Gabriel Grigoras în vederea reprezentării UAT comuna Popesti, judetul Vrancea la Înalta Curte de Casatie si Justitie în dosarul nr. 1252/44/2016 
                                Initiator Primar Ciocanel Nicolae
Se prezinta proiectul de hotarare .
Dna secretar –  s-a primit aviz de nelegalitate pentru hotararea nr. 34/18.10.2018 întrucat s-a încheiat contractul de asistenta juridica anterior adoptarii hotararii . În anul 2017 s-a supus pe ordinea de zi un proiect de hotarare privind aprobarea încheierii  unui contract de asistenta juridica pe care l-ati respins. Pana în momentul în care mi s-a prezentat   contractul   nu s-a stiut  valoarea onorariului . Ar fi fost corect ca anterior încheierii contractului ,  avocatul sa spună   care este onorariul său . În  situația de față  era suficient sa se informeze consiliul local cu privire la încheierea acestui contract. 
Nu mai sunt comentarii . Se supune la vot si se aproba cu 12 voturi pentru si 1 abtinere din partea dlui Căldărescu Marcel . 
Se trece la următorul punct înscris pe ordinea de zi si anume :
4. Proiect de hotarare privind alegerea președintelui de ședință   
Initiator Primar Ciocanel Nicolae
Se face o singură propunere , anume dl. Sarău Leontin este propus în unanimitate presedinte de sedinta pentru un mandat  de 3 luni –dec 2018-ian,februarie 2019                
Nu sunt comentarii . Se supune la vot proiectul de hotarare si se aproba cu unanimitate de voturi .
Se trece la următorul punct înscris pe ordinea de zi si anume :
5. Proiect de hotărâre privind rectificarea bugetului local al comunei Popesti, judetul Vrancea pe trimestrul IV    2018
Initiator Primar Ciocanel Nicolae
Se prezinta proiectul de hotarare .
Dna contabil cheltuieli – de la Consiliul Judetean s-a primit  pentru acoperirea arieratelor suma de 342 mii lei . De asemenea avem în buget de la ultima rectificare suma  de 340 mii lei  pe care nu o putem cheltui avand conturile blocate . Prin urmare singura solutie este să începem sa viram catre Ministerul Dezvoltarii sume . Aceasta masura nu afecteaza cursul procesului. Trebuie virati acesti bani catre Ministerul Dezvoltarii care ne-a solicitat restituirea celor 18 miliarde , în caz contrar acesti bani existenti în buget  acum vor fi pierduti la finalul exercitiului bugetar . Propunerea este ca suma totala de 682 mii lei  sa fie virată catre Ministerul Dezvoltarii , în felul acesta începem sa stingem datoria .  Plata partiala către Minister a datoriei nu afectează cursul procesului aflat la Înalta Curte. Nu mai sunt comentarii. Se supune la vot si se aproba cu unanimitate de voturi  proiectul de hotarare. 
Se trece la următorul punct înscris pe ordinea de zi si anume :
Diverse 
Dl Primar – pentru sezonul rece s-a achizitionat necesarul de nisip-18-20 tone, s-a achizitionat o sărăriță . Din pacate, am cam ramas făra persoane care trebuie să presteze muncă în folosul comunitatii, doar doi  beneficiarii de ajutor social   trebuie sa presteze muncă în folosul comunitătii.
S-au facut mai putine dosare de încalzire fata de anii precedenti. În anii anteriori cand se dadeau ajutoarele de încalzire aveam posibilitatea sa mai încasam si la taxe si impozite locale , acum nu .
A avut loc un incendiu la familia Ciupitu . De asemenea un membru al acestei familii a decedat. S-a acordat un ajutor de urgenta  constand in achizitionarea unui sicriu . Am avut si o problema la buldo. S-a facut o reparatie care a costat 4300 lei . Sambata, 1 decembrie se va pleca în mod organizat de la primarie în jurul orei de 15.15 la festivitatile organizate la Focsani cu ocazia centenarului Marii Uniri. Cine doreste  sa ne însoteasca este binevenit . De asemenea,  avem în vedere încheierea începand cu data de 01.12.2018 a unui contract de deszapezire,  însa se va plati doar la interventie ca si in anul anterior. 
Am rezolvat si problema semnelor de circulatie semnalata in mai multe randuri de dl Căldărescu Marcel .
Dl Sarau – si eu am solicitat  sa se monteze un semn de interzis în dreptul gospodariei mele  , de la fantana înainte .
Dl primar – trebuie discutat cu cei de la Politie pentru aceasta .
Dl Mateescu – am aflat ca la Gugesti s-a facut lucrarea de iluminat public.
Dl primar – ei nu sunt în acelasi Gal  în care suntem noi. Noi am fost tinuti pe loc cu lucrarea din cauza acelui aviz pe care trebuie sa-l obtinem de la Drumuri Nationale . 
Dl Mateescu – se surpa drumul în zona Allemarket si nu se face nimic . 
Dl primar – discutii s-au purtat .
[bookmark: _GoBack]Dl Caldarescu Mirica – puneti în zona semn de circulatie “ Drum îngustat “
Nu mai sunt discutii . Se declara închise lucrarile sedintei . 

